Διεξαγωγή διαγωνισμών για την ανάθεση μελετών σε θέματα αρμοδιότητας του Υπουργείου Μεταφορών και Επικοινωνιών.Ορισμοί - Σκοπός - Πεδίο εφαρμογής Για τις ανάγκες του παρόντος μελέτη είναι κάθε επιστημονική εργασία σχετική με θέματα αρμοδιότητας του Υπουργείου Μεταφορών και Επικοινωνιών Το παρόν Προεδρικό Διάταγμα ρυθμίζει τα θέματα που αφορούν τη διαδικασία διεξαγωγής διαγωνισμών για την ανάθεση μελετών, αρμοδιότητας του Υπουργείου Μεταφορών και Επικοινωνιών, θέματα υποβολής και εκδίκασης ενστάσεων και αιτήσεων θεραπείας, καθώς και κάθε άλλο σχετικό ζήτημα Για τα θέματα που δεν ρυθμίζονται ειδικά στο παρόν Προεδρικό Διάταγμα εφαρμόζονται οι διατάξεις του Π.Δ. 346/1998, του Ν. 716/1977 και των εκτελεστικών αυτού διαταγμάτων, όπως εκάστοτε ισχύουν, καθώς και του άρθρου 13 του Ν. 2578/1997.Προκήρυξη Η Προκήρυξη του Διαγωνισμού συντάσσεται για θέματα μεταφορών από το Τμήμα Προγραμματισμού και Ανάπτυξης της Διεύθυνσης Ανάπτυξης Μεταφορών και για θέματα επικοινωνιών από το Τμήμα Προγραμματισμού και Ανάπτυξης της Διεύθυνσης Ανάπτυξης και Εποπτείας Επικοινωνιών μετά από γνωμοδότηση του Γνωμοδοτικού - Επιστημονικού Συμβουλίου. Στην προκήρυξη περιλαμβάνεται, ιδίως, το αντικείμενο και το τίμημα της μελέτης, τα απαραίτηση δικαιολογητικά για τη συμμετοχή στο διαγωνισμό, ο τύπος, ο τρόπος και η προθεσμία υποβολής των προσφορών, τα κριτήρια αξιολόγησης, καθώς επίσης οι τεχνικές προδιαγραφές.Επιτροπή διενέργειας διαγωνισμού Η Επιτροπή διενέργειας του Διαγωνισμού αποτελείται από τρεις (3) υπαλλήλους του Υπουργείου με βαθμό Α΄, Πανεπιστημιακής Εκπαίδευσης, με εμπειρία ή εξειδίκευση ανάλογες εκείνων των διαγωνιζομένων. Τα μέλη της Επιτροπής και οι αναπληρωτές τους ορίζονται με απόφαση του Υπουργού Μεταφορών και Επικοινωνιών, Πρόεδρός της ορίζεται ο αρχαιότερος εξ αυτών. Εφόσον υπάρχει συναρμοδιότητα και άλλων Υπουργείων στο αντικείμενο μιας μελέτης δύναται να ορίζονται ως μέλη της Επιτροπής και από ένας υπάλληλος των ίδιων προσόντων των Υπουργείων αυτών μετά απο πρόταση των οικείων ΥπουργώνΕγγύηση συμμετοχής Για τη συμμετοχή στο Διαγωνισμό απαιτείται η κατάθεση εγγύησης συμμετοχής Η εγγύηση συμμετοχής εκδίδεται από πιστωτικά ιδρύματα ή άλλα νομικά πρόσωπα που λειτουργούν νόμιμα στα κράτη - μέλη της Ευρωπαϊκής Ένωσης και έχουν σύμφωνα με τα ισχύοντα το δικαίωμα αυτό. Τα αντίστοιχα έγγραφα της εγγύησης, αν δεν είναι διατυπωμένα στην Ελληνική, θα συνοδεύονται από επίσημη μετάφραση. Με την εγγυητική επιστολή το πιστωτικό ίδρυμα αναλαμβάνει την υποχρέωση να καταβάλλει ορισμένο ποσό με μόνη τη δήλωση εκείνου προς τον οποίο απευθύνεται, χωρίς να μπορεί να ερευνά, ούτε αν πράγματι υπάρχει ή αν είναι νόμιμη η απαίτηση Στην εγγύηση πρέπει να περιλαμβάνονται: Η ημερομηνία έκδοσης Ο εκδότης Η υπηρεσία του Υπουργείου Μεταφορών και Επικοινωνιών προς την οποία απευθύνεται Ο αριθμός της εγγύησης Το ποσόν που καλύπτει η εγγύηση Η πλήρης επωνυμία και η διεύθυνση του μελετητή υπέρ του οποίου εκδίδεται η εγγύηση Η σχετική Προκήρυξη, η ημερομηνία διαγωνισμού και οι προαναφερόμενες υπηρεσίες Η ημερομηνία λήξης ισχύος της εγγύησης Η εγγύηση παρέχεται ανέκλητα και ανεπιφύλακτα, ο δε εκδότης παραιτείται της έντασης της διζήσεως. Σε περιπτωση κατάπτωσης της εγγυητικής επιστολής, το ποσόν της υπόκειται σε πάγιο τέλος χαρτοσήμου. Ο εκδότης της εγγύησης υποχρεουται να προβεί στην παράταση της ισχύος της εγγύησης ύστερα από έγγραφο της αρμόδιας υπηρεσίας, που θα υποβληθεί πριν από την ημερομηνία λήξης της εγγύησης. Η εγγύηση εκδίδεται υπέρ του συμμετέχοντος για ποσό που αντιστοιχεί σε ποσοστό 3%, επί της συνολικής προϋπολογισθείσης δαπάνης, με ΦΠΑ εκτός εάν ορίζεται διαφορετικό ποσοστό στην προκήρυξη. Σε περίπτωση Σύμπραξης Μελετητών μπορούν να εκδοθούν περισσότερες της μιας εγγυητικές επιστολές, οι οποίες θα καλύπτουν αθροιστικά το συνολικό ποσό της εγγύησης, με την προϋπόθεση ότι οι εγγυητικές αυτές επιστολές θα εκδοθούν υπέρ των μερών της ΣύμπραξηςΙσχύς προσφορών Οι προσφορές ισχύουν και δεσμεύουν τους συμμετέχοντες στο Διαγωνισμό, εφόσον δεν αναγράφεται χρόνος ισχύος τους στην Προκήρυξη, για εκατόν είκοσι (120) ημερολογιακές ημέρες, από την επόμενη της υποβολής των προσφορών Η διαδικασία παράτασης της ισχύος των προσφορών, σε περίπτωση που τούτο κριθεί αναγκαίο, καθορίζεται στην Προκήρυξη. Οι προσφορές μπορούν να παραταθούν μία μόνο φορά. Ανακοίνωση επιλογής Αναδόχου μπορεί να γίνει και μετά τη λήξη της ισχύος της προσφοράς του, δεσμεύει όμως τον προσφέροντα, μόνον εφόσον αυτός αποδεχθεί την επιλογήΔιενέργεια του διαγωνισμού Οι υποβαλλόμενες, σύμφωνα με τα προβλεπόμενα στην Προκήρυξη, προσφορές καταχωρούνται κατά τη σειρά κατάθεσής τους στο πρακτικό του Διαγωνισμού. Στην καταχώρηση, ειδικότερα, περιλαμβάνονται, η σειρά προσέλευσης για τις ιδιοχείρως καταθείσες και, εν συνεχεία, οι ταχυδρομικώς αποσταλείσες προσφορές, η επωνυμία των υποψηφίων μελετητών, ο αριθμός πρωτοκόλλου για τις ταχυδρομικώς αποσταλείσες, ο εξουσιοδοτημένος εκπρόσωπος καθώς και τα λοιπά στοιχεία του φακέλλου της προσφοράς. Όλοι οι φάκελλοι αριθμούνται με τον αύξοντα αριθμό προσέλευσής τους και μονογράφονται από τα μέλη της Επιτροπής του Διαγωνισμού. Η Επιτροπή Διαγωνισμού ελέγχει εάν πληρούνται οι οριζόμενες στην Προκήρυξη προϋποθέσεις και ανακοινώνει το αποτέλεσμα. Όσες προσφορές δεν πληρούν τις ως άνω προϋποθέσεις, επιστρέφονται στους υποψήφιους μελετητές χωρίς να ανοιχθούν οι φάκελοι. Η άσκηση ενστάσεων αναβάλει την επιστροφή τους μέχρι την έκδοση της σχετικής απόφασης. Μετά την εκδίκαση των ενστάσεων η Επιτροπή προβαίνει στο άνοιγμα και την αξιολόγηση των προσφορών των διαγωνιζομένων που έγιναν τελικά δεκτοί Σε ημερομηνία και ώρα που γνωστοποιούνται εγγράφως στους διαγωνιζομένους. Η Επιτροπή του Διαγωνισμού ανακοινώνει το αποτέλεσμα αξιολόγησης του πρώτου προβλεπομένου στην Προκήρυξη σταδίου, καθώς επίσης εκείνους που αποκλείονται από την περαιτέρω συμμετοχή στο Διαγωνισμό, τους λόγους αποκλεισμού καθενός και διακόπτει τη συνεδρίασή της. Μετά τη λήψη της απόφασης επί των ενστάσεων που τυχόν ασκήθηκαν από το αρμόδιο όργανο επαλαναμβάνεται, ύστερα από έγγραφη πρόσκληση των διαγωνιζομένων από την Επιτροπή του Διαγωνισμού, η διακοπείσα συνεδρίαση συνεχίζεται και ολοκληρώνεται η αξιολόγηση των οικονομικών προσφορών Η Επιτροπή του Διαγωνισμού, αφού ολοκληρώσει τη συνολική αξιολόγηση ενός εκάστου, καταρτίζει πίνακα των συμμετεχόντων στο στάδιο αυτό και εισηγείται την ανάθεση της μελέτης με βάση τα οριζόμενα στη Διακήρυξη Τα ζητήματα που αφορούν την άσκηση των ενστάσεων ρυθμίζονται στο άρθρο 12 του παρόντοςΑξιολόγηση προσφορών Η αξιολόγηση των προσφορών δύναται να διαχωρίζεται σε επιμέρους στάδια ανάλογα με τα κριτήρια που τίθενται στην Προκήρυξη. Για κάθε επιμέρους στάδιο θα προβλέπεται αντίστοιχα συντελεστής βαρύτητας. Η αξιολόγηση των προσφορών μπορεί να γίνεται με βαθμολόγηση. Τα επιμέρους κριτήρια καθορίζονται στην Προκήρυξη. Στην Προκήρυξη θα προβλέπεται επίσης ο τρόπος της συνολικής τελικής αξιολόγησης. Οι διαγωνιζόμενοι είναι δυνατόν να κληθούν, κατά την απόλυτο κρίση της Επιτροπής, να αναλύσουν προφορικά τις θέσεις τους και την προσφορά τους και να απαντήσουν σε ερωτήσεις. Η παρουσίαση κάθε προσφοράς, εφόσον αποφασισθεί από την Επιτροπή, γίνεται από τον Υπεύθυνο της μελέτης που αναφέρεται στην προσφορά. Η διάρκεια της παρουσίασης καθορίζεται στην Προκήρυξη. Προσφορές που θα αξιολογηθούν κάτω των καθοριζόμενων στην Προκήρυξη ορίων, αποκλείονται της περαιτέρω διαδικασίας Οι διαγωνιζόμενοι δεν έχουν δικαίωμα να αποσύρουν την προσφορά τους μετά την κατάθεσή της Σε περίπτωση οικονομικών προσφορών ανωμάλως χαμηλών μπορεί, κατά την απόλυτο κρίση της Επιτροπής, να ζητηθούν εγγράφως διευκρινίσεις και να ληφθούν υπόψη επεξηγήσεις σχετικά με την οικονομία της μεθόδου εκπόνησης της Μελέτης ή της επιλεγείσης τεχνικής λύσης ή την πρωτοτυπία του σχεδίου ή τις εξαιρετικά ευνοϊκές συνθήκες υπό τις οποίες θα εκπονήσει την Μελέτη ο προσφέρων Η ανακοίνωση κατακύρωσης γίνεται εγγράφως προς τον επιλεγέντα από την Αναθέτουσα Αρχή και κοινοποιείται στους λοιπούς συμμετέχοντεςΑπόρριψη προσφορών Σε κάθε μία από τις φάσεις της όλης διαδικασίας, η Επιτροπή του Διαγωνισμού διατηρεί το δικαίωμα να ζητήσει διευκρινίσεις επί των εγγράφων που θα υποβληθούν Για όλες τις συνεδριάσεις η Επιτροπή καταρτίζει πρακτικά. Αν σε οποιαδήποτε φάση προκύψει λόγος αποκλεισμού διαγωνιζομένου, η Επιτροπή θα γνωστοποιήσει τη σχετική αιτιολογημένη απόφαση της εγγράφως στο διαγωνιζόμενο. Υποβληθείσα προσφορά απορρίπτεται, ιδίως, όταν: Είναι αόριστη ή ανεπίδεκτη εκτίμησης ή τελεί υπό αίρεση ή δεν συνοδεύεται από το ζητούμενο ποσό εγγύησης ή δεν είναι σύμφωνη με τους όρους της Προκήρυξης. Η παρεχόμενη σύνθεση του προσωπικού του προσφέροντος δεν ανταποκρίνεται στις απαιτήσεις της Προκήρυξης, είτε ως προς τον αριθμό των στελεχών είτε ως προς την εμπειρία τους.Κατακύρωση Διαγωνισμού Ο Υπουργός Μεταφορών και Επικοινωνιών κατακυρώνει τα αποτελέσματα του διαγωνισμού Κατά της απόφασης της προηγουμένης παραγράφου ασκείται ένσταση σύμφωνα με τα οριζόμενα στο άρθρο 12 Η ανακοίνωση κατακύρωσης γίνεται εγγράφως προς τον επιλεγέντα και κοινοποιείται στους λοιπούς συμμετέχοντεςΑκύρωση - Επανάληψη Διαγωνισμού Ο Διαγωνισμός μπορεί να ακυρωθεί και να επαναληφθεί με αιτιολογημένη απόφαση της Επιτροπής διενέργειας του Διαγωνισμού έπειτα από γνωμοδότηση του Γνωμοδοτικού - Επιστημονικού Συμβούλου Σε περίπτωση ακύρωσης, κατά τα ανωτέρω, του Διαγωνισμού, όσοι συμμετείχαν σε αυτόν, δεν έχουν δικαίωμα αποζημίωσης για οποιονδήποτε λόγοΚατάρτιση Σύμβασης - Εγγυήσεις Ο διαγωνιζόμενος στον οποίο ανατίθεται η εκπόνηση της μελέτης υποχρεούται να προσέλθει μέσα σε δέκα πέντε (15) ημερολογιακές ημέρες από την επίδοση της ανακοίνωσης του κατακυρωτικού αποτελέσματος και να υπογράψει τη σύμβαση ανάληψης της μελέτης Αν η παραπάνω προθεσμία παρέλθει άπρακτη, κηρύσσεται έκπτωτος και ταυτόχρονα καταπίπτει η εγγύηση συμμετοχής Στην περίπτωση αυτή, μπορεί να αποφασισθεί αιτιολογημένα μετά από γνωμοδότηση του Γνωμοδοτικού - Επιστημονικού Συμβουλίου είτε η ανάθεση της Μελέτης στον επόμενο στη σειρά της τελικής κατάταξης είτε η επανάληψη του διαγωνισμού Για την υπογραφή της σύμβασης και την ανάληψη της Μελέτης απαιτείται η παροχή εγγυήσεων προκαταβολής και καλής εκτέλεσης στο ύψος που ορίζεται στην Προκήρυξη. Οι εγγυητικές επιστολές προκαταβολής και καλής εκτέλεσης εκδίδονται σύμφωνα με τα προβλεπόμενα στο άρθρο 4 του παρόντος. Η κατάπτωση των εγγυήσεων γίνεται υπέρ του Υπουργείου Μεταφορών και Επικοινωνιών. Στη σύμβαση περιλαμβάνονται τουλάχιστον τα εξής: Ο τόπος και χρόνος υπογραφής της Τα συμβαλλόμενα μέρη Το αντικείμενο της μελέτης Το καταβλητέο ποσό, ο τρόπος και ο χρόνος καταβολής του Ο τόπος, ο τρόπος και ο χρόνος παράδοσης της μελέτης Οι προβλεπόμενες εγγυήσεις και ρήτρες Ο τρόπος επίλυσης των διαφορών Ο τρόπος αναπροσαρμογής του συμβατικού τιμήματος, εφόσον αυτό προβλέπεται στην Προκήρυξη. Η σύμβαση χαρτοσημαίνεται με το τέλος χαρτοσήμου που προβλέπεται από τη διάταξη του άρθρου 15δ παρ. 3 του Κώδικα περί Τελών Χαρτοσήμου. Η σύμβαση κατισχύει κάθε άλλου κειμένο στο οποίο στηρίζεται, όπως προσφορά, Προκήρυξη και απόφαση κατακύρωσης ή ανάθεσης, εκτός καταδήλων σφαλμάτων ή παραδρομών. Η σύμβαση τροποποιείται, όταν τούτο προβλέπεται από συμβατικό όρο ή όταν συμφωνήσουν προς τούτο και τα δύο συμβαλλόμενα μέρη, ύστερα από γνωμοδότηση του Γνωμοδοτικού - Επιστημονικού Συμβουλίου. Η σύμβαση θεωρείται ότι εκτελέστηκε όταν: Παραλήφθηκε οριστικά η μελέτη Έγινε η αποπληρωμή του συμβατικού τιμήματος, αφού προηγουμένως επιβλήθηκαν τυχόν κυρώσεις ή εκπτώσεις Εκπληρώθηκαν και οι τυχόν λοιπές συμβατικές υποχρεώσεις και από τα δύο συμβαλλόμενα μέρη και αποδεσμεύθηκαν οι σχετικές εγγυήσεις κατά τα προβλεπόμενα από τη σύμβασηΕνστάσεις Κατά της διακήρυξης του διαγωνισμού, της συμμετοχής σ’ αυτόν και της νομιμότητας της διενέργειας του έως και την κατακυρωτική απόφαση επιτρέπεται η υποβολή ενστάσεων Οι ενστάσεις υποβάλλονται εγγράφως στο αρμόδιο για τη διενέργεια του διαγωνισμού όργανο ως εξής: Κατά της Προκήρυξης του διαγωνισμού εντός τριών (3) ημερών από την τελευταία δημοσίευσή του Κατά της συμμετοχής, σ’ αυτόν ή της νομιμότητας της διενέργειας ως προς τη διαδικασία παραλαβής και αποσφράγισης των προσφορών κατά τη διάρκεια διεξαγωγής του εντός τριών (3) ημερών από την ανακοίνωση της απόφασης. Η ένσταση κατά της συμμετοχής σε διαγωνισμό κοινοποιείται υποχρεωτικά σ’ αυτόν κατά του οποίου στρέφεται. Κατά της νομιμότητας της διενέργειας του διαγωνισμού έως και την κατακυρωτική απόφαση, μέσα σε χρονικό διάστημα τριών (3) εργασίμων ημερών από την ανακοίνωση της σχετικής απόφασης Κατά της κατακυρωτικής απόφασης εντός επτά (7) εργασίμων ημερών από την ανακοίνωση ή την κοινοποίησή της Η Επιτροπή διαγωνισμού διαβιβάζει άμεσα στην αρμόδια, κατά περίπτωση, Διεύθυνση τις ενστάσεις, αντίγραφο του πρακτικού καθώς και εισήγησή της. Η αρμόδια Διεύθυνση εισηγείται στην οικεία Γενική Διεύθυνση, η οποία αποφαίνεται για τις ενστάσεις των περιπτώσεων α~, β~ και γ~ και στο Γνωμοδοτικό - Επιστημονικό Συμβούλιο για την περίπτωση δ~ της προηγούμενης παραγράφου. Σε όλες τις περιπτώσεις το αρμόδιο όργανο αποφαίνεται εντός τριών (3) ημερών από τη λήψη του φακέλου. Οι ενιστάμενοι λαμβάνουν άμεσα γνώση της σχετικής απόφασης με φροντίδα της Επιτροπής διαγωνισμού Ο μελετητής μπορεί κατά των αποφάσεων που επιβάλλουν οιασδήποτε μορφής κυρώσεις σε βάρος του να υποβάλλει προσφυγή μέσα σε ανατρεπτική προθεσμία δέκα (10) ημερών, από την ημερομηνία κοινοποίησής τους. Επί της προσφυγής αποφασίζει, ο Υπουργός Μεταφορών και Επικοινωνιών έπειτα από γνωμοδότηση του Γνωμοδοτικού - Επιστημονικού Συμβούλου. Στον Υπουργό Μεταφορών και Επικοινωνιών αναθέτουμε τη δημοσίευση και εκτέλεση του παρόντος.